
KAUNO R.  NEVERONIŲ  LOPŠELIO-DARŽELIO  DARBUOTOJŲ 
DARBO APMOKĖJIMO SISTEMOS APRAŠAS
[bookmark: _heading=h.gjdgxs]
I SKYRIUS
BENDROSIOS NUOSTATOS

1.  Kauno r.  Neveronių lopšelio-darželio (toliau – Darželio) darbuotojų darbo apmokėjimo sistema (toliau – sistema) reglamentuoja visų Darželio darbuotojų darbo apmokėjimo tvarką, detalizuoja pareiginės algos nustatymo kriterijus, darbo užmokesčio apskaičiavimą esant nukrypimams nuo normalių darbo sąlygų, atsiskaitymo su darbuotojais terminus, nustato darbuotojų kategorijas pagal pareigybes, nurodo kiekvienos pareigybės apmokėjimo formas ir darbo užmokesčio dydžius, papildomo apmokėjimo skyrimo pagrindus ir tvarką. 
2.  Šios sistemos nuostatos parengtos vadovaujantis Lietuvos Respublikos darbo kodekso nuostatomis ir jas įgyvendinančiais teisės aktais, Lietuvos Respublikos valstybės ir savivaldybių įstaigų darbuotojų darbo apmokėjimo ir komisijų narių atlygio už darbą įstatymu (toliau – DAĮ), Lietuvos Respublikos Vyriausybės patvirtintomis darbo apmokėjimo sistemos nustatymo rekomendacijomis, Darželio darbo tvarkos taisyklėmis ir yra suderintos su kitais Darželio lokaliniais teisės aktais bei taikomos apskaičiuojant ir išmokant pagal darbo sutartis dirbančių darbuotojų darbo užmokestį.
3.  Darželio direktorius, vadovaudamasis  Lietuvos Respublikos ekonomikos ir inovacijų ministro patvirtintu Lietuvos profesijų klasifikatoriumi ir tvirtina Darželio struktūrą ir darbuotojų pareigybių sąrašą, pareigybių lygius ir  pareigybių aprašymus.
4. [bookmark: bookmark=id.30j0zll].Darželio darbuotojų pareigybės yra keturių lygių:
· [bookmark: bookmark=id.1fob9te][bookmark: bookmark=id.3znysh7][bookmark: bookmark=id.2et92p0]A1 lygio – psichologo pareigybė, kuriai būtinas ne žemesnis kaip aukštasis universitetinis išsilavinimas su magistro kvalifikaciniu laipsniu ar jam prilygintu išsilavinimu;
· [bookmark: bookmark=id.tyjcwt]A2 lygio – direktoriaus ir jo pavaduotojų, raštinės vedėjo, archyvaro pareigybės, kurioms būtinas ne žemesnis kaip aukštasis universitetinis išsilavinimas su bakalauro kvalifikaciniu laipsniu ar jam prilygintu išsilavinimu arba aukštasis koleginis išsilavinimas su profesinio bakalauro kvalifikaciniu laipsniu ar jam prilygintu išsilavinimu;
· [bookmark: bookmark=id.3dy6vkm]B lygio – mokytojo, meninio ugdymo mokytojo, dietisto, vyr. virėjo, IT koordinatoriaus  kurioms būtinas ne žemesnis kaip aukštesnysis išsilavinimas, įgytas iki 2009 metų, ar specialusis vidurinis išsilavinimas, įgytas iki 1995 metų;
· [bookmark: bookmark=id.1t3h5sf]C lygio – mokytojo padėjėjo, mokytojo padėjėjo spec. poreikių vaikui, vaikų priežiūros paslaugos teikėjo, virėjo,  kurioms būtinas ne žemesnis kaip vidurinis išsilavinimas ir (ar) įgyta profesinė kvalifikacija;
· D lygio – valytojo, kiemsargio, pastatų priežiūros darbininko, sargo, virtuvės pagalbinio darbininko kurioms netaikomi išsilavinimo ar profesinės kvalifikacijos reikalavimai.
5. Darželio darbuotojų darbo užmokestį, priklausomai nuo atitinkamų reikalavimų (išsilavinimo, stažo, kvalifikacinės kategorijos), taikomų atitinkamos pareigybės darbo apmokėjimui, sudaro:
5.1. pareiginė alga;
5.2. piniginė išmoka (sistemoje numatytais atvejais);
5.3. mokėjimas už darbą poilsio ir švenčių dienomis, nakties ir viršvalandinį darbą, darbą, kai yra nukrypimų nuo normalių darbo sąlygų, budėjimą;
5.4. priemokos;
5.5. 	kintamoji dalis (žr. 7 punktą );
6. Pareiginė alga Darželio darbuotojams nustatoma pareiginės algos koeficientą dauginant iš pareiginės algos bazinio dydžio.
7. Darbuotojų, dirbančių pagal darbo sutartis, 2023 metų veiklos vertinimas bus atliekamas pagal Lietuvos Respublikos valstybės ir savivaldybių įstaigų darbuotojų darbo apmokėjimo ir komisijų narių atlygio už darbą įstatymo redakciją, galiojančią iki 2023 m. gruodžio 31 d. Šio vertinimo metu paskirta pareiginės algos kintamoji dalis galioja iki 2024 metų darbuotojų kasmetinio veiklos vertinimo metu priimto sprendimo įsigaliojimo dienos. Nuo 2024 metų darbuotojų kasmetinio veiklos vertinimo kintamoji dalis įstaigoje nebus taikoma.

II SKYRIUS
DARBO APMOKĖJIMO ORGANIZAVIMAS

I SKIRSNIS
MINIMALUS DARBO UŽMOKESTIS. NEKVALIFIKUOTAS DARBAS

8. Konkreti pareiginė alga, kitos darbo apmokėjimo formos ir sąlygos, darbo normos nustatomos su darbuotoju sudaromoje darbo sutartyje, kuri turi atitikti šios sistemos nuostatas.
9. Darbuotojų atliekamo darbo turinys, jo aprašymas, darbuotojams privalomi kvalifikaciniai reikalavimai, jei tokie taikomi atskirai pareigybei, privaloma ir savanoriška kvalifikacijos tobulinimo tvarka nustatomi darbuotojų pareigybės aprašuose ir/arba darbo sutartyse.
10. Darželyje taikoma Lietuvos Respublikos Vyriausybės patvirtinta minimalioji mėnesinė alga ir minimalus valandinis atlygis.
11.  Minimalus darbo užmokestis – mažiausias leidžiamas atlygis už nekvalifikuotą darbą darbuotojui atitinkamai už vieną valandą ar visą kalendorinio mėnesio darbo laiko normą.  
12. Nekvalifikuotu darbu laikomas darbas, kuriam atlikti nekeliami jokie specialūs kvalifikacinių įgūdžių ar profesinių gebėjimų reikalavimai (D pareigybės lygio darbuotojams).
13.  Pareigos, priskirtinos prie nekvalifikuotų darbų, Darželyje yra šios: valytojas, kiemsargis, pastatų priežiūros darbininkas, sargas. Šiems darbuotojams nustatoma minimalios mėnesinės algos dydžio pareiginė alga.

II SKIRSNIS
MOKĖJIMAS UŽ VIRŠVALANDINĮ DARBĄ IR DARBĄ POILSIO IR ŠVENČIŲ DIENOMIS

14. Dirbant daugiau nei etatu tose pačiose pareigose, su darbuotoju darbo sutartyje sulygus dėl padidinto darbo masto, darbas nelaikomas viršvalandiniu ir darbuotojui mokamas įprastas darbo užmokestis.
15. Už viršvalandinį darbą poilsio dieną, kuri nenustatyta pagal darbo grafiką, ar viršvalandinį darbą naktį mokamas dvigubas darbuotojo darbo užmokestis.
16. Už viršvalandinį darbą švenčių dieną mokamas dviejų su puse darbuotojo darbo užmokesčio dydžio užmokestis.
17. Už darbą švenčių ar poilsio dieną, kuri nenustatyta pagal darbo grafiką, mokamas dvigubas darbuotojo darbo užmokestis arba darbuotojo prašymu gali būti suteikiamos dvi poilsio dienos, kurios pridedamos prie kasmetinių atostogų ir apmokamos darbuotojo darbo užmokesčiu.
18. Už kelionės laiką apmokama viengubu tarifu už faktiškai dirbtas valandas. Jei kelionė vyko po darbo dienos valandų, poilsio ar švenčių dieną, papildomai priklauso poilsio diena artimiausią darbo dieną iš karto po kelionės arba ši diena pridedama prie kasmetinių atostogų, už šią dieną paliekant darbo užmokestį. 
19. Darbuotojui vykstant į komandiruotę Lietuvoje ar užsienyje vadovaujamasi Lietuvos Respublikos valstybės nutarimu „Dėl dienpinigių ir kitų komandiruočių išlaidų apmokėjimo“. Komandiruotės metu darbuotojas turi dirbti įprastu darbo laiko režimu, jeigu Darželio direktorius nėra nustatęs kitokių įpareigojimų.
III SKIRSNIS
DARBAS NE VISO DARBO LAIKO SĄLYGOMIS. DARBO LAIKO APSKAITA

20.  Darbo laikas darbuotojui trumpinamas teisės aktų nustatyta tvarka.
21. Sutarus su darbuotoju, kad jis dirbs ne visą darbo laiką, darbo užmokestis mokamas to darbuotojo proporcingai dirbtam laikui.
22. Darbas ne viso darbo laiko sąlygomis dirbantiems darbuotojams nesukelia ribojimų nustatant kasmetinių atostogų trukmę, apskaičiuojant darbo stažą, tobulinant kvalifikaciją, neapriboja kitų darbuotojo darbo teisių, palyginti su darbuotojais, kurie dirba tokį patį ar lygiavertį darbą viso darbo laiko sąlygomis, atsižvelgiant į darbo stažą, kvalifikaciją ar kitas aplinkybes.
23. Darbo laiko apskaitos žiniaraščių pildymas numatomas atitinkamiems darbuotojams jų pareigybių aprašymuose. 
24. Užpildytus ir atsakingo asmens pasirašytus darbo laiko apskaitos žiniaraščius tvirtina Darželio direktorius. 
25. Patvirtinti darbo laiko apskaitos žiniaraščiai pateikiami Kauno rajono  savivaldybės administracijos Kultūros, švietimo ir sporto skyriaus centralizuotos buhalterijos vyr. specialistui per dvi darbo dienas mėnesiui pasibaigus.

IV SKIRSNIS
KASMETINIŲ ATOSTOGŲ APMOKĖJIMAS

26. Kasmetinių atostogų laiku darbuotojui paliekamas jo vidutinis darbo užmokestis. Laikotarpis, iš kurio skaičiuojamas vidutinis darbo užmokestis, yra 3 paskutiniai kalendoriniai mėnesiai, einantys prieš tą mėnesį, už kurį (ar jo dalį) mokamas vidutinis darbo užmokestis.
27. Atostoginiai už visas suteiktas atostogas išmokami ne vėliau kaip paskutinę darbo dieną prieš kasmetinių atostogų pradžią. Atostoginiai už atostogų dalį, viršijančią dvidešimt darbo dienų  trukmę, darbuotojui mokami atostogų metu darbo užmokesčio mokėjimo tvarka ir terminais.
28. Darbuotojo atskiru prašymu, suteikus kasmetines atostogas, atostoginiai mokami įprasta darbo užmokesčio mokėjimo tvarka.
29. [bookmark: bookmark=id.2s8eyo1][bookmark: bookmark=id.17dp8vu][bookmark: bookmark=id.4d34og8]Atleidžiant darbuotoją, kuris atleidimo dieną turi nepanaudotų atostogų, už nepanaudotas atostogas mokama kompensacija.

V SKIRSNIS
PRIEMOKŲ, IŠMOKŲ MOKĖJIMO TVARKA IR SĄLYGOS. DARBUOTOJŲ SKATINIMAS

30. Priemokos Darželio darbuotojams  gali būti skiriamos:
30.1.	už pavadavimą, kai raštu pavedama laikinai atlikti kito darbuotojo pareigybei nustatytas funkcijas:
30.1.1. darbuotojui, dirbančiam pagal darbo sutartį, kai raštu pavedama laikinai atlikti kito darbuotojo (A, B, C, D lygio, išskyrus pedagoginių pareigybių),  pareigybei nustatytas funkcijas. Priemoka negali būti mažesnė kaip 10 procentų pareiginės algos, bet ne didesnė nei 40 procentų. Nustatomų priemokų sumos dydis negali viršyti 80 procentų pareiginės algos.
30.1.2. mokytojui:  numatant mokytojui pavadavimą, suderinus darbo grafiką ir taip sudarius galimybę vaduoti kitą mokytoją, sudaromas papildomas susitarimas (jei neviršijama 1,5 etato), tarifikuojant pavaduojančiam mokytojui nedirbančio mokytojo nekontaktines ir kontaktines valandas. Dėl didelio darbo krūvio negalint sudaryti papildomo susitarimo, mokama  20 proc., nuo 2024-09-01 – 25 proc. pareiginės algos priemoka; 
30.2.	už papildomų užduočių, suformuluotų raštu, atlikimą, kai dėl to viršijamas įprastas darbo krūvis arba kai atliekamos pareigybės aprašyme nenustatytos funkcijos, mokama:
30.2.1. direktoriaus pavaduotojams – už papildomų Darželio direktoriaus pavedimų vykdymą (pvz., veiklos organizavimas renovacijos metu, patalpų pritaikymas rinkimams, tarptautiniai projektai ir kt.) – vienkartinė 20 procentų pareiginės algos dydžio priemoka;
30.2.2. ne mažesnė kaip 10 procentų priemoka kitais sistemoje nenumatytais atvejais, priimant individualų sprendimą;
30.3.	už įprastą darbo krūvį viršijančią veiklą, kai yra padidėjęs darbų mastas, atliekant pareigybės aprašyme nustatytas funkcijas neviršijant nustatytos darbo laiko trukmės (10–80 procentų pareiginės algos dydžio priemoka, priklausomai nuo darbų pobūdžio, trukmės):
30.3.1. už darbą, esant nukrypimų nuo normalių darbo sąlygų (pandemijos, užsitęsusios ekstremalios situacijos, renovacijos metu ir pan.);
30.3.2. mokytojui, logopedui už jų parengtų ugdytinių  pasiekimus respublikos ir tarptautiniuose projektuose, konkursuose;
30.3.3. už Darželio veiklos plane numatytų respublikinių, tarptautinių projektų, konkursų organizavimą.
31. Darbuotojas  prašymą dėl priemokos skyrimo pateikia Darželio direktoriui. 
32.  Priemokos mokėjimas nutraukiamas, jei išnyksta jos skyrimo aplinkybės, arba pakeičiamas, kai pasikeičia aplinkybės, kurių pagrindu priemoka buvo skirta (sumažėja ar padidėja papildomo darbo krūvis, papildomų pareigų ar užduočių skaičius ir pan.).
33. Darželio darbuotojams skatinti gali būti taikomos šios priemonės:
33.1. padėka (gali būti taikoma atskirai ar kartu su kitomis skatinimo priemonėmis);	
33.2. iki 10 mokamų papildomų poilsio dienų (tačiau ne daugiau kaip 5 dienas iš jų ugdymo proceso metu išskirtiniais atvejais) per mokslo metus suteikimas;	
33.3. 50–80 procentų pareiginės algos išmoka (priklausomai nuo Darželio turimų sutaupytų lėšų):
33.3.1. vieną kartą per metus už asmeninį išskirtinį indėlį, įgyvendinant Darželiui nustatytus tikslus arba už pasiektus rezultatus; 
33.3.2. įgyvendintus uždavinius, atlikus  ypač svarbias Darželio veiklai užduotis ir didelio masto darbuotojo vykdomų funkcijų požiūriu, t. y. reikšmingai prisidedant prie Darželio strategijos kūrimo  ir inovacijų (pvz., tarptautinių projektų inicijavimas, pritraukiant lėšas Darželiui; administravimo procesų optimizavimas ir pan.). 
33.4. 	Vienkartine pinigine išmoka Vyriausybės nustatyta tvarka (priklausomai nuo  Darželio turimų sutaupytų lėšų) mokama tik įvertinus darbuotojo veiklą kaip viršijančią lūkesčius. Šiuo atveju vienkartinė piniginė 100 procentų pareiginės algos dydžio išmoka turi būti nurodyta tiesioginio vadovo motyvuotame pasiūlyme darbuotojo veiklos vertinimo metu;
33.5 Sprendimą dėl vienkartinės piniginės išmokos skyrimo darbuotojui priima Darželio direktorius;
33.6. Darbuotojai, jeigu buvo nustatyta, kad per paskutinius 6 mėnesius padarė darbo pareigų pažeidimą, gali būti neskatinami, išskyrus atvejį, kai darbuotojo veikla įvertinama kaip viršijanti lūkesčius. 
34. Numatyti priemokų dydžiai taikomi tik esant pakankamam mokos fondui. Trūkstant lėšų skiriamos maksimaliai galimos priemokos, išlaikant sistemoje nustatytų priemokų ribinių dydžių proporcijas (pvz., jei turimomis lėšomis galima maksimali išmoka yra 70 procentų, tai ji atitiktų sistemoje numatytą 100 procentų). Priemokos skiriamos neviršijant Darželio darbo užmokesčiui skirtų lėšų, bei atsižvelgiant į Kauno rajono savivaldybės administracijos kultūros, švietimo ir sporto skyriaus centralizuotos buhalterijos rekomendacijas nustatant darbo užmokesčio koeficientus iš aplinkos lėšų finansuojamiems darbuotojams.

VI SKIRSNIS
DARBO UŽMOKESČIO MOKĖJIMO TERMINAI, TVARKA

35.  Darbo užmokestis darbuotojui mokamas ne rečiau kaip du kartus per mėnesį, o jeigu darbuotojas prašo, – kartą per mėnesį.
36. Už darbą per kalendorinį mėnesį atsiskaitoma ne vėliau negu per dešimt darbo dienų nuo jo pabaigos, jeigu darbo teisės normos ar darbo sutartis nenustato kitaip.
37. Darbo užmokestis mokamas tik pinigais, pervedant į darbuotojo nurodytą asmeninę sąskaitą banke.
38. Darbo sutarčiai pasibaigus, visos darbuotojo su darbo santykiais susijusios išmokos išmokamos, kai nutraukiama darbo sutartis su darbuotoju.
39. Ne rečiau kaip kartą per mėnesį elektroniniu būdu darbuotojui pateikiama informacija apie jam apskaičiuotas, išmokėtas ir išskaičiuotas sumas ir apie darbo laiko trukmę. 
40. Darbuotojui raštiškai prašant, darbdavys išduoda darbuotojui pažymą apie darbą Darželyje Pažymoje nurodoma darbuotojo darbo funkcijos ir/ar pareigos, kiek laiko jis dirbo, darbo užmokesčio dydis ir sumokėtų mokesčių bei valstybinio socialinio draudimo įmokų dydis.

VII SKIRSNIS
IŠSKAITOS IŠ DARBO UŽMOKESČIO

41.  Išskaitos gali būti daromos šiais atvejais:
41.1. grąžinti perduotoms ir darbuotojo nepanaudotoms pagal paskirtį darbdavio pinigų sumoms;
41.2. grąžinti sumoms, permokėtoms dėl skaičiavimo klaidų;
41.3. atlyginti žalai, kurią darbuotojas dėl savo kaltės padarė darbdaviui;
41.4. išieškoti atostoginiams už suteiktas atostogas, viršijančias įgytą teisę į visos trukmės ar dalies kasmetines atostogas, darbo sutartį nutraukus darbuotojo iniciatyva be svarbių priežasčių arba dėl darbuotojo kaltės darbdavio iniciatyva (atitinkamai darbo kodekso 55 ir 58 str.);
41.5 išieškant nustatytas sumas pagal vykdomuosius dokumentus (vykdomieji raštai, išduoti teismo sprendimų, nuosprendžių, nutarimų, nutarčių pagrindu; teismo įsakymai; institucijų ir pareigūnų nutarimai administracinių teisės pažeidimų bylose; kiti institucijų ir pareigūnų sprendimai, kurių vykdymą civilinio proceso tvarka nustato įstatymai).
42. [bookmark: bookmark=id.26in1rg]Išskaita daroma ne vėliau kaip per vieną mėnesį nuo tos dienos, kurią darbdavys sužinojo ar galėjo sužinoti apie atsiradusį išskaitos pagrindą.

VIII SKIRSNIS
LIGOS PAŠALPOS MOKĖJIMAS

43. Ligos pašalpa mokama už pirmąsias dvi kalendorines ligos dienas, sutampančias su darbuotojo darbo grafiku. Mokama ligos pašalpa negali būti mažesnė negu 62,06 procento pašalpos gavėjo vidutinio uždarbio, apskaičiuoto Lietuvos Respublikos Vyriausybės nustatyta tvarka.
44. Pagrindas skirti ligos išmoką yra nedarbingumo pažymėjimas, išduotas pagal sveikatos apsaugos ministro ir socialinės apsaugos ir darbo ministro tvirtinamas Elektroninių nedarbingumo pažymėjimų bei elektroninių nėštumo ir gimdymo atostogų pažymėjimų išdavimo taisykles.

IX SKIRSNIS
MATERIALINĖS PAŠALPOS MOKĖJIMAS

45. Materialinės pašalpos dydis priklauso nuo konkrečių aplinkybių ir Darželiui  skirtų lėšų (savivaldybės biudžeto). 
46. Darželio darbuotojams, kurių materialinė būklė tapo sunki dėl jų pačių ligos,  sutuoktinio ar partnerio (kai partnerystė įregistruota įstatymų nustatyta tvarka), jo tėvų, vaikų (įvaikių), brolių (įbrolių) ir seserų (įseserių), taip pat išlaikytinių, kurių globėjais ar rūpintojais įstatymų nustatyta tvarka yra paskirti Darželio darbuotojai, ligos ar mirties, stichinės nelaimės ar turto netekimo, gali būti skiriama iki 5 MMA dydžio materialinė pašalpa, jeigu yra pateikti šių darbuotojų rašytiniai prašymai ir atitinkamą aplinkybę patvirtinantys dokumentai. 
47. Mirus Darželio darbuotojui, jo šeimos nariui (sutuoktiniui, vaikui (įvaikiui), motinai (įmotei), tėvui (įtėviui)) iš Darželiui skirtų lėšų išmokama 1 MMA materialinė pašalpa, jeigu yra pateiktas jo šeimos nario rašytinis prašymas ir mirties faktą patvirtinantys dokumentai.

III SKYRIUS
DARŽELYJE PATVIRTINTŲ PAREIGYBIŲ DARBO APMOKĖJIMO SĄLYGOS

I SKIRSNIS
PAREIGINĖS ALGOS KOEFICIENTO NUSTATYMO DARŽELYJE DARBUOTOJAMS KRITERIJAI
48. Darželio direktorius, nustatydamas pareiginės algos koeficientus darbuotojams, vadovaujasi DAĮ bei atsižvelgia į Darželiui skirtas lėšas.
49.  A1 lygio pareigybėms (psichologui) pareiginės algos koeficientas didinamas 20 proc.
50. Darželyje  patvirtintos  pareigybės, jų darbo apmokėjimas:
50.1. Darželio direktoriaus pavaduotojas ugdymui:
50.1.1. nustatomas fiksuotas mėnesinis darbo užmokesčio dydis, pareiginės algos koeficientą nustatant, vadovaujantis DAĮ 2 priedu, atsižvelgiant į pedagoginio darbo stažą, mokinių skaičių ir veiklos sudėtingumą;
50.1.2. pareiginės algos koeficientas dėl veiklos sudėtingumo didinamas 5 proc.  pavaduotojui ugdymui, atsakingam už mokinių, turinčių specialiųjų ugdymosi poreikių, ugdymo organizavimą, jeigu Darželyje ugdomi (mokomi)  dėl įgimtų ar įgytų sutrikimų turintys specialiųjų poreikių, iš kurių ne mažiau kaip 10 didelių ir labai didelių specialiųjų poreikių turintys vaikai;
50.1.3. pareiginės algos koeficientas dėl veiklos sudėtingumo didinamas 5 proc. jeigu Darželyje ugdomi 10 ir daugiau užsieniečių ar Lietuvos Respublikos piliečių, atvykusių gyventi į Lietuvos Respubliką, nemokančių valstybinės kalbos, dvejus metus nuo vaiko ugdymosi pagal ikimokyklinio ar priešmokyklinio  ugdymo programas pradžios Lietuvos Respublikoje;
50.1.4. pareiginės algos koeficientas nustatomas iš naujo pasikeitus mokinių skaičiui, pedagoginio darbo stažui, veiklos sudėtingumui;
50.2. Darželio mokytojams, švietimo pagalbos specialistams, vadovaujantis DAĮ 2 priedu, atsižvelgiant į pedagoginio darbo stažą ir/ar kvalifikacinę kategoriją bei veiklos sudėtingumą, nustatomas pareiginės algos koeficientas ir  fiksuotas mėnesinis darbo užmokesčio dydis:
50.2.1. ikimokyklinio ugdymo mokytojui;
50.2.2. priešmokyklinio ugdymo mokytojui;
50.2.3. meninio ugdymo mokytojui;
50.2.4. psichologui;
50.2.5. logopedui;
50.3. mokytojams pareiginės algos koeficientai dėl veiklos sudėtingumo didinami 5 procentais, jeigu grupėje ugdomi 2 ar daugiau mokinių, dėl įgimtų ar įgytų sutrikimų turinčių vidutinių specialiųjų ugdymosi poreikių, ir 5–10 procentų jeigu grupėje ugdomi 1–3 mokiniai, dėl įgimtų ar įgytų sutrikimų turintys didelių ar labai didelių specialiųjų ugdymosi poreikių; 
50.4. pareiginės algos koeficientas dėl veiklos sudėtingumo didinamas logopedui, dirbančiam su didelių specialiųjų ugdymosi poreikių turinčiais mokiniais: 
50.4.1. 2 procentais – kai ugdo  1–3 didelių ar labai didelių specialiųjų ugdymosi poreikių turinčius vaikus; 
50.4.2.  5 procentais – kai ugdo  4–8 didelių ir labai didelių specialiųjų poreikių turinčius vaikus;
50.4.3. 10 procentų – kai ugdo  9  ir daugiau didelių ir labai didelių specialiųjų poreikių turinčius vaikus;
50.6. mokytojo, švietimo pagalbos specialistų, pareiginės algos koeficientai nustatomi iš naujo pasikeitus pedagoginio darbo stažui ar / ir veiklos sudėtingumui, ir / ar kvalifikacinei kategorijai;
50.7. Darželio direktoriaus pavaduotojo ūkiui pareiginės algos minimalus koeficientas nustatomas vadovaujantis DAĮ 1 priedu (ne mažesnis kaip iki 2023-12-31 mokėtas atlygis be kintamosios dalies), o maksimalus koeficientas nustatomas pagal vadovaujamo darbo patirtį (metais): 
	Vadovaujamo darbo patirtis (metais)
	Pareiginės algos koeficientai, jeigu pareigybės lygis A

	iki 5
	1,04–1,14

	nuo daugiau kaip 5 iki 10
	1,05–1,15

	daugiau kaip 10
	1,06–1,16



50.8.  Darželio specialistų (A ir B lygio) ir kvalifikuotų darbuotojų (C lygio) pareiginės algos minimalus koeficientas nustatomas vadovaujantis DAĮ 1 priedu, o maksimalūs koeficientai nustatomi pagal pareigybės lygį ir profesinio darbo patirtį (metais). Konkretus pareiginės algos koeficientas, nustatomas specialistams ir kvalifikuotiems darbuotojams, priklauso nuo  išsilavinimo, veiklos sudėtingumo, atsakomybės ir savarankiškumo lygio, turimų papildomų žinių ir įgūdžių, svarbių einamoms pareigoms ir yra ne mažesnis kaip iki 2023-12-31 mokėtas atlygis be kintamosios dalies:
50.8.1. raštinės vedėjui;
50.8.2. vyr. virėjui;
50.8.3. dietistui;
50.8.4. IT koordinatorius;
50.8.5. sandėlininkui;
50.8.5. mokytojo padėjėjui;
50.8.6. mokytojo padėjėjui spec. poreikių vaikui;
50.8.7. virėjui;
50.8.8. vaiko priežiūros paslaugos teikėjui:
	Pareigybės lygis
	Pareiginės algos koeficientai

	
	Profesinio darbo patirtis (metais)

	
	iki 2
	nuo daugiau kaip 2 iki 5
	nuo daugiau kaip 5 iki 10
	daugiau kaip 10

	A lygis
	0,67–1,15
	0,75–1,26
	0,83–1,38
	0,91–1,49

	B lygis
	0,62–0,94
	0,67–1,03
	0,72–1,09
	0,77–1,15

	C lygis
	0,57–0,77
	0,62–0,81
	0,67–0,86
	0,70–0,92



II SKIRSNIS
DARBUOTOJŲ KASMETINĖS VEIKLOS VERTINIMAS.

51. Darželio direktoriaus pavaduotojui ugdymui, pavaduotojui ūkiui, specialistams (A ir B lygio), kvalifikuotiems darbuotojams (C lygio):
51.1. 2023 m. veiklos vertinimas atliekamas vadovaujantis Lietuvos Respublikos Vyriausybės 2017 m. balandžio 5 d. nutarimu Nr. 254 „Dėl Valstybės ir savivaldybių įstaigų darbuotojų veiklos vertinimo tvarkos aprašo patvirtinimo“ nustatyta tvarka, išskyrus metinių užduočių nustatymą. Lūkesčiai dėl 2024 metų veiklos nustatomi Valstybės tarnautojų tarnybinės veiklos ir biudžetinių įstaigų darbuotojų veiklos vertinimo tvarkos aprašo nustatyta tvarka; 
51.2. direktoriaus pavaduotojų ugdymui 2023 m. metų veiklos vertinimas atliekamas vadovaujantis Lietuvos Respublikos švietimo, mokslo ir sporto ministro 2021 m. sausio 11 d. įsakymo Nr. V-48 redakcijos  „Valstybinių ir savivaldybių švietimo įstaigų (išskyrus aukštąsias mokyklas) vadovų, jų pavaduotojų ugdymui, ugdymą organizuojančių skyrių vedėjų veiklos vertinimo nuostatais. Lūkesčiai dėl 2024 metų veiklos nustatomi Lietuvos Respublikos švietimo, mokslo ir sporto ministro nustatyta tvarka;
52. Nuo 2025 metų pavaduotojos ugdymui veiklos vertinimas atliekamas vadovaujantis Lietuvos Respublikos biudžetinių įstaigų darbuotojų darbo apmokėjimo ir komisijų narių atlygio už darbą įstatymo 9 straipsnyje numatyta tvarka;
53. Nuo 2025 metų specialistams (A ir B lygio), kvalifikuotiems darbuotojams (C lygio) veiklos vertinimas pagal Valstybės tarnautojų tarnybinės veiklos ir biudžetinių įstaigų darbuotojų veiklos vertinimo tvarkos aprašą.

IV SKYRIUS
MOKYTOJŲ IR PAGALBOS MOKINIUI SPECIALISTŲ DARBO KRŪVIO SANDARA

54. Mokytojų, dirbančių pagal ikimokyklinio ir/ar priešmokyklinio ugdymo programą darbo laiko norma:
54.1 1 etatas lygus 36 darbo valandom per savaitę, iš kurių nekontaktiniam darbui skirtos 5 valandos, nuo 2024-09-01 – 6 valandos.
54.2. netiesioginiam darbui su vaikais (darbams planuoti, dokumentams, susijusiems su ugdymu, rengti, bendradarbiauti su mokytojais, tėvais (globėjais) ugdymo klausimais ir kt.) 
54.3 Meninio ugdymo mokytojų, dirbančių pagal ikimokyklinio ir/ar priešmokyklinio ugdymo programas, darbo laikas per savaitę yra 33 valandos, iš jų 24 valandos skiriamos tiesioginiam darbui su vaikais, 9 valandos – netiesioginiam darbui su vaikais (darbams planuoti, dokumentams, susijusiems su ugdymu, rengti, bendradarbiauti su mokytojais, tėvais (globėjais) ugdymo klausimais ir kt.).
54.4 logopedų darbo laiką per savaitę sudaro 36 valandos, iš jų 22 valandos skiriamos tiesioginiam darbui su vaikais, mokiniais (vaikų, mokinių specialiesiems ugdymosi poreikiams įvertinti, specialiosioms pratyboms vesti), 14 valandų – netiesioginiam darbui su vaikais, mokiniais (veikloms planuoti ir joms pasirengti, dokumentams rengti, bendradarbiauti su mokytojais, kitais ugdymo procese dalyvaujančiais asmenimis, vaikų tėvais (globėjais, rūpintojais) ugdymo ir/ar švietimo pagalbos klausimais ir kt.);
54.5 psichologų darbo laiką per savaitę sudaro 36 valandos Ne daugiau kaip 60 procentų šių darbuotojų darbo laiko skiriama tiesioginiam švietimo pagalbos darbui: vaikų, švietimo pagalbos ir (arba) specialiesiems ugdymosi poreikiams įvertinti, vaikams, jų tėvams (globėjams, rūpintojams) konsultuoti, taip pat Lietuvos Respublikos švietimo įstatymo 231 straipsnio 4 dalyje nustatytais atvejais – mokytojams ir kitiems Daželio darbuotojams konsultuoti, vesti jiems užsiėmimus, o kita jų darbo laiko dalis skiriama netiesioginiam švietimo pagalbos darbui: veikloms planuoti ir joms pasirengti, dokumentams rengti, bendradarbiauti su mokytojais, vaikų tėvais (globėjais, rūpintojais), kitais asmenimis ugdymo ir (arba) švietimo pagalbos klausimais ir kt.

V SKYRIUS
BAIGIAMOSIOS NUOSTATOS

55. Darželio  darbuotojų darbo užmokesčio dydis tikslinamas kiekvienais mokslo metais ir/ar pasikeitus teisės aktams, atitinkamai sistema peržiūrima ne rečiau kaip vieną kartą metuose.
56. Sistema patvirtinta konsultuojantis su Darželio darbo taryba, laikantis lyčių lygybės ir nediskriminavimo kitais pagrindais principų.
57. Visi Darželio darbuotojai su šia sistema yra supažindinami el. paštu ar per „Mūsų darželis“ dienyną ir privalo laikytis sistemoje nustatytų įpareigojimų bei atlikdami savo darbo funkcijas vadovautis sistemoje nustatytais principais.
58. Darželio direktorius turi teisę iš dalies arba visiškai pakeisti šią sistemą, su pakeitimais supažindinant visus darbuotojus.
59. Prieš nustatant ar keičiant darbo apmokėjimo sistemą, įvykdytos darbuotojų informavimo ir konsultavimo procedūros Lietuvos Respublikos darbo kodekso nustatyta tvarka
_______________________



